Lastele:  Liumäed ▪ nii sise- kui välibassein ▪ laste mänguväljak  Restoranid, baarid:  Aatriumis on maailma pikim, 88 m  pikkune baarilett. Õhtuti toimuvad siin laservalgusdiskod. Gurmee-einestamiseks on hotellis mitu minimalistliku disaini ja suurepärase merevaatega söögikohta: mereandide, türgi ja teppanyaki-sushi restoranid, Salajane Õuna Kohvik jt.  Teenused:  Rahavahetus ▪ juuksur ▪ juveelikauplus ▪ kauplused ▪ internetikohvik ▪ ärikeskus  Toad: Adam & Eve'i toad on atraktsioon omaette. Just tubade järgi peate otsustama, kas  hotell sobib teile või mitte. Hotell uhkeldab maailma suurimate ja erootilisimate standardtubadega.  Juba koridorid, mis viivad tubadesse, on nähtus. Tulles üldisest kunstvärvilisest valgest valgusküllusest, satute koridori ootamatusse pimedusse, milles uste asukohta markeerivad erinevad valguslaigud.  Toa ukse tagant avaneb aga kiiskav, silmipimestav valevus. Toas ei ole ühtegi värvi peale mööbli ja seinade valge, peegelpindade sära ja suure 42-tollise plasma-TV tumeda pinna. Tavatoa pindala on 64  m2. Igas toas on kahe istekohaga aurusaun ja mullivann.  Toas on kaks laia aset: madalale magamislavatsile lisaks on samas suuruses legotaolistest pehmetest blokkidest koosnev diivan, millest võib ehitada enesele meelepärase aseme, et mugavam oleks. Lugeda näiteks.